作者：洪咨夔
词牌/韵律：贺新郎

paragraphs: 风软帘花约。
玉壶天、芙蕖欲盖，篔筜初槊。
宿霭收阴晴色定，一点星明碧落。
光拍满、浮溪岝□。
银栉铁冠风物古，更秧青、麦熟蚕登箔。
欢取酒，为君酌。
华堂衮绣今如昨。
长官清、水晶灯照，珊瑚钩琢。
富贵功名知有样，晨起一声檐鹊。
便好趁、六更宫钥。
龙尾朝回长燕喜，宝香深、醉引莱衣著。
吹紫凤，舞黄鹤。